
PLx.272/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea art.453 lit.b) din Legea nr.227/2015 privind Codul fiscal, trimis cu adresa nr. PLx.272/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Marius – Constantin BUDĂI

RAPORT

asupra proiectului de Lege pentru modificarea art.453 lit.b) din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru modificarea art.453 lit.b) din Legea nr.227/2015 privind Codul fiscal.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în ședința din 25 aprilie 2018.

La dezbaterea proiectului de lege s-a avut în vedere avizul favorabil al Comisiei pentru politică economică, reformă şi privatizare, avizul favorabil al Comisiei pentru administrație și amenajarea teritoriului  şi avizul favorabil al Consiliului Legislativ.

Proiectul de lege supus dezbaterii are ca obiect de reglementare modificarea literei b) a articolului 453 din Legea nr.227/2015, în sensul includerii în categoria clădirilor, pentru raţiuni de impozitare și a turnurilor de susţinere a turbinelor eoliene. 

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din data de 09 octombrie 2018.
La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea acestui proiect de lege au participat, în calitate de invitați, reprezentanți ai Ministerului Finanţelor Publice.

În urma examinării proiectului de lege şi a opiniilor exprimate, deputații prezenți la lucrări, au hotărât cu majoritate de voturi, să supună plenului Camerei Deputaţilor spre dezbatere şi adoptare proiectul de Lege pentru modificarea art.453 lit.b) din Legea nr.227/2015 privind Codul fiscal, cu amendamentul admis prezentat în anexa nr. 1.

Amendamentul respins se regăsește în anexa nr. 2
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Marius – Constantin BUDĂI
	SECRETAR,

Marilen – Gabriel PIRTEA


Şef serviciu

Giorgiana Ene

Expert parlamentar

 Cristina Dicu
ANEXA nr. 1

Amendamente admise

În cursul dezbaterii, Comisia a admis următorul amendament:
	Nr. crt.
	Text Cod Fiscal
	Text Senat
	Amendamente propuse
	Motivare 

	1. 
	
	Titlul legii:

LEGE 

pentru modificarea art. 453 lit. b) din Legea nr. 227/2015 privind Codul Fiscal
	Nemodificat 
	

	2. 
	
	Articol unic.- La articolul 453 din Legea nr. 227/2015 privind Codul Fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, litera b) se modifică şi va avea următorul cuprins:
	Nemodificat
	

	3. 
	Art. 453

b) clădire - orice construcție situată deasupra solului și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite
	„b) clădire - orice construcție situată deasupra solului și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite. În categoria clădirilor se includ şi turnurile de susţinere a turbinelor eoliene.”
	„b) clădire - orice construcție situată deasupra solului și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite, inclusiv construcțiile reprezentând turnurile de susţinere a turbinelor eoliene.”
	Tehnică legislativă



ANEXA nr. 2
Amendamente respinse

În cursul dezbaterii, Comisia a respins următorul amendament:
	Nr.

crt.
	Text adoptat de Senat
	Amendamente respinse/Autor
	1. Motivaţia susţinerii/

2. Motivaţia respingerii
	Camera Decizională

	1. 
	Art. 453

 „b) clădire - orice construcție situată deasupra solului și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite. În categoria clădirilor se includ şi turnurile de susţinere a turbinelor eoliene.”
	Art. 453

 „b) clădire - orice construcție situată deasupra solului și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite. În categoria clădirilor  nu se includ şi turnurile de susţinere a turbinelor eoliene.”

Autor: deputat Claudiu Năsui - Grup USR
	1.

2. Respins prin vot
	Camera Deputaţilor


